open-index/open-wikipedia-markdown huggingface dataset:
ధర్మేంద్ర ప్రధాన్

**ధర్మేంద్ర ప్రధాన్** (జననం 1969 జూన్ 26) భారత దేశానికి చెందిన రాజకీయ నాయకుడు ప్రస్తుతం కేంద్ర విద్యా శాఖ, నైపుణ్య అభివృద్ధి, వ్యవస్థాపకత శాఖలకు మంత్రిగా బాధ్యతలు నిర్వహిస్తున్నాడు.

మధ్య ప్రదేశ్ రాష్ట్రం నుండి రాజ్యసభ సభ్యుడిగా ఉన్న ఇతను 2017 సెప్టెంబరు 3న కేంద్ర మంత్రిగా మొట్టమొదటిసారి బాధ్యతలు స్వీకరించాడు. అంతకుముందు ఈయన 14వ లోక్ సభ సభ్యుడిగా ఉన్నాడు.

## తొలినాళ్ళ జీవితం
ఇతని తండ్రి దేబేంద్ర ప్రధాన్, వాజపేయి ప్రధానమంత్రిగా ఉన్న సమయంలో 1999 నుండి 2004 వరకు కేంద్ర మంత్రిగా ఉన్నాడు. ప్రధాన్ 1969 జూన్ 26న ఒడిషా రాష్ట్రంలోని తల్చర్ పట్టణంలో జన్మించాడు.

ఉన్నత విద్యను అభ్యసిస్తున్న సమయంలో కళాశాలలోని అఖిల భారతీయ విద్యార్థి పరిషత్ లో సభ్యునిగా ఉండేవాడు, 1983లో ఏబీవీపీ సెక్రెటరీగా ఎన్నికయ్యాడు.  ప్రధాన్ భువనేశ్వర్లోని ఉత్కల్ విశ్వవిద్యాలయం నుండి ఆంత్రోపాలజీలో పోస్ట్ గ్రాడ్యుయేట్ పట్టా పొందాడు.

## రాజకీయ జీవితం
భారతీయ జనతా పార్టీలో వివిధ పదవులు చేపట్టిన తర్వాత ప్రధాన 14వ లోక్ సభ సభ్యుడిగా ఎన్నికయ్యాడు ఆ తర్వాత బీహార్ ఇంకా మధ్యప్రదేశ్ నుండి రెండుసార్లు రాజ్యసభకు ఎన్నికయ్యాడు.

## చేపట్టిన పదవులు

* కేంద్ర ఉక్కు మంత్రిత్వ శాఖ మంత్రి
* కేంద్ర పెట్రోలియం, సహజవాయువు శాఖ మంత్రి 
* విద్య, నైపుణ్యాభివృద్ధి, వ్యవస్థాపకత శాఖ మంత్రి

## మూలాలు

వర్గం:1969 జననాలు
కర్ణ సరస్సు

**కర్ణ సరస్సు** భారతదేశంలోని హర్యానా రాష్ట్రంలో గల కర్నాల్ జిల్లాలో ఉంది. ఇది చండీఘర్, ఢిల్లీల నుండి 125 కిలోమీటర్ల దూరంలో ఉంది.  
## చరిత్ర
మహాభారత యుద్ధంలో ప్రధాన పాత్ర పోషించిన కర్ణుడు ఈ సరస్సులోనే స్నానం చేసేవాడు అని జానపద కథలు చెబుతున్నాయి. ఈ ప్రదేశంలోనే ఇంద్రడు కర్ణుడికి రక్షణ కవచాన్ని ఇచ్చాడని ప్రతీతి.  
## పేరు - అర్థం
కర్నాల్ అనేది కర్ణ-తాల్ నుండి ఉద్భవించింది. అందుకే స్థానిక పరిభాషలో కర్నాల్‌ను కర్ణ నగరం అని కూడా పిలుస్తారు.
## సంరక్షణ
కర్ణ సరస్సు సంరక్షణ బాధ్యతలు హర్యానా టూరిజం కార్పొరేషన్  నిర్వహిస్తుంది.
## మూలాలు


వర్గం:నీటి వనరులు
వర్గం:సరస్సులు
వర్గం:హర్యానా
కొల్లా రామయ్య

కొల్లా రామయ్య (1930 - 2008): గాంధేయ వాది. ఆంధ్రప్రదేశ్ శాసన సభ్యులుగా (1955 - 1962) పనిచేసారు.

## జననం
కొల్లా రామయ్య గారు ప్రకాశం జిల్లా పర్చూరు మండలం నాగులపాలెం లో ఒక సంపన్న రైతు కుటుంభంలో **1930 జూలై 12**న కొల్లా సుబ్బారాయుడు, రంగమ్మ దంపతులకు జన్మించారు.

## రాజకీయ జీవితం
1955 లో ఆంధ్ర రాష్ట్ర శాసన సభకు జరిగిన తొలి ఎన్నికలలో కొల్లా రామయ్య గారు పర్చూరు నుండి భారత జాతీయ కాంగ్రెస్ అభ్యర్దిగా శాసన సభకు ఏన్నికైనారు. 1956 లో ఆంధ్ర రాష్ట్రం, హైదరాబాదు రాష్ట్రాలు విలీనమై ఆంధ్రప్రదేశ్ ఏర్పడినపుడు, వీరు ఆంధ్రప్రదేశ్ తొలి శాసనసభలో ఆంధ్ర ప్రాంతం తరపున సభ్యులుగా 1962 వరకు పనిచేసారు. 25 ఏళ్ళ పిన్న వయస్సులో ప్రముఖ కమ్యునిస్ట్ నాయకుడు కొల్లా వెంకయ్య గారిపై విజయం సాధించి సంచలనం కలిగించారు.

## మరణం
కొల్లా రామయ్య గారి ధర్మపత్ని అలివేలమ్మ. వీరికి ఇద్దరు కుమారులు, ఇద్దరు కుమార్తెలు. రాజకీయ జీవితం నుండి వైదొలిగిన రామయ్య గారు **2008 డిసెంబర్ 10న** నాగులపాలెం గ్రామంలో పరమపదించారు.

## మూలాలు

# పరుచూరు శాసనసభ నియోజకవర్గం

వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లా వ్యక్తులు
వర్గం:1930 జననాలు
వర్గం:2008 మరణాలు
వర్గం:ఆంధ్రప్రదేశ్ శాసన సభ్యులు (1957)
వర్గం:ఆంధ్రప్రదేశ్ శాసన సభ్యులు
నల్లమలపు బుజ్జి

**నల్లమలపు బుజ్జి**, తెలుగు సినిమా నిర్మాత. 2001లో శ్రీ లక్ష్మీ నరసింహ ప్రొడక్షన్స్ అనే సినీ నిర్మాణ సంస్థను స్థాపించి సినీరంగంలోకి అడుగుపెట్టాడు.

## సినిమాలు

### నిర్మాతగా

## అవార్డులు
; **[[నంది పురస్కారాలు|నంది అవార్డులు]]**
* ఉత్తమ చలన చిత్రానికి నంది అవార్డు - ''లక్ష్యం'' (2007)
* ఉత్తమ కుటుంబ చిత్రానికి అక్కినేని అవార్డుకు నంది అవార్డు - *[[కొంచెం ఇష్టం కొంచెం కష్టం (సినిమా)|కొంచెం ఇష్టం కొంచెం కష్టం]]* (2009)
* బి. నాగిరెడ్డి మెమోరియల్ అవార్డు - *[[రేసుగుర్రం]]* (డాక్టర్ వెంకటేశ్వర రావుతో పంచుకున్నాడు)
* సంతోషం ఉత్తమ నిర్మాత అవార్డు - *[[రేసుగుర్రం]]* (డాక్టర్ వెంకటేశ్వర రావుతో పంచుకున్నాడు)

## మూలాలు

## బయటి లింకులు
* 

వర్గం:తెలుగు సినిమా నిర్మాతలు
వర్గం:జీవిస్తున్న ప్రజలు
వర్గం:గుంటూరు జిల్లా వ్యక్తులు
వర్గం:గుంటూరు జిల్లా సినిమా నిర్మాతలు
శాంభవి ఐపిఎస్

**శాంభవి ఐపిఎస్** 2003లో విడుదలైన తెలుగు చలనచిత్రం. మని మూవీ మేకర్స్ బ్యానరులో ఎ. మల్లికార్జున నిర్మించిన ఈ చిత్రానికి కె.ఎస్. నాగేశ్వరరావు దర్శకత్వం వహించాడు. ఇందులో విజయశాంతి, సిజ్జు, మోనా చోప్రా, పరుచూరి వెంకటేశ్వరరావు తదితరులు నటించగా, గోవర్ధన్ సంగీతం అందించాడు.

## నటవర్గం

* విజయశాంతి
* సిజ్జు
* మోనా చోప్రా
* పరుచూరి వెంకటేశ్వరరావు
* సత్యప్రకాష్
* కాస్ట్యూమ్స్ కృష్ణ
* గజర్ ఖాన్
* గుండు హనుమంతరావు
* సి.వి.ఎల్.నరసింహారావు
* శక్తి
* రామ్ మోహన్
* దాము
* తెలంగాణ శకుంతల
* గాదిరాజు సుబ్బారావు
* సారిక రామచంద్రారావు
* ఆలపాటి లక్ష్మి
* దేవిశ్రీ
* సౌమ్య
* ఎర్ర సుమలత

## పాటలు
ఈ సినిమాకు గోవర్ధన్ సంగీతం అందించాడు. భాస్కరభట్ల రవికుమార్ పాటలు రాశాడు. మనో, స్వర్ణలత పాటలు పాడారు.

# అబ్బా నీ అందం

## మూలాలు

## బయటి లింకులు
* 

వర్గం:2003 తెలుగు సినిమాలు
వర్గం:పరుచూరి బ్రదర్స్ సినిమాలు
వర్గం:విజయశాంతి నటించిన సినిమాలు
వర్గం:గుండు హనుమంతరావు నటించిన సినిమాలు
తెలంగాణ సాంస్కృతిక సారథి

**తెలంగాణ సాంస్కృతిక సారథి** తెలంగాణ రాష్ట్ర ప్రభుత్వ సంస్ధ. తెలంగాణ ఉద్యమంలో కీలక పాత్ర పోషించిన సాంస్కృతిక కళాకారులకు గుర్తింపును ఉపాధిని కల్పించేందుకు 550 మంది కళాకారులతో తెలంగాణ సాంస్కృతిక సారథిని 2014 సెప్టెంబర్ 30న తెలంగాణ ప్రభుత్వం ఏర్పాటు చేసింది. 

డాక్టర్‌ గుమ్మడి.వి.వెన్నెలను 2024 నవంబర్ 16న తెలంగాణ సాంస్కృతిక సారథి చైర్‌పర్సన్‌గా నియమిస్తూ యువజన సర్వీసులు, పర్యాటక, సాంస్కృతిక శాఖ ఉత్తర్వులు జారీ చేసింది.

## స్థాపన

thumb|260x260px|తెలంగాణ రాష్ట్ర ఆవిర్భావ పురస్కారాల ప్రదానోత్సవ వేడుకలో పాటలు పాడుతున్న తెలంగాణ సాంస్కృతిక సారథి కళాకారులు
thumb|260x260px|తెలంగాణ ప్రభుత్వం అందించే దాశరథి సాహితీ పురస్కారంలో 2023, జూలై 22న రవీంద్రభారతిలో జరిగిన పురస్కార కార్యక్రమంలో మద్దెల సందీప్ గానం
తెలంగాణ ఉద్యమంలో కీలక పాత్ర పోషించిన సాంస్కృతిక కళాకారులకు గుర్తింపును ఉపాధిని కల్పించేందుకు ముఖ్యమంత్రి కేసీఆర్ చారిత్రక నిర్ణయాన్ని తీసుకున్నాడు. అందులోభాగంగా 550 మంది కళాకారులతో తెలంగాణ సాంస్కృతిక సారథిని 2014 సెప్టెంబరు 30న ప్రభుత్వం ఏర్పాటు చేసింది. తెలంగాణ రాష్ట్ర సాధన ఉద్యమంలో కీలక పాత్ర పోషించిన 550 మంది కళాకారులకు ప్రభుత్వం ప్రభుత్వ ఉద్యోగాలు ఇచ్చింది.వారిలో 319 మంది ఎస్సీలు, 38 మంది ఎస్టీలున్నారు. ఇందులో పనిచేసే కళాకారులకు ప్రభుత్వ ఖజానా ద్వారా జీతాలు అందజేయబడుతాయి.

## బాధ్యతలు
ఇందులోని కళాకారులు కళాబృందాలుగా ఏర్పడి సాంఘిక దురాచారాలు, మూఢ నమ్మకాలకు వ్యతిరేకంగా ప్రచారం చేస్తున్నారు. కళా ప్రదర్శనలకు అనువైన శిక్షణనివ్వడానికి, వర్క్ షాపులు నిర్వహించడానికి సాంస్కృతిక సారథి సమన్వయ బాధ్యతలు నిర్వహిస్తున్నది. సాంస్కృతిక సారథికి క్యాబినెట్ హోదా కల్పించారు.ప్రజాహిత కార్యక్రమాలను అట్టడుగుస్థాయి వరకు, గ్రామ గ్రామానికి చేరవేసేలా ఈ పథకం పనిచేస్తున్నది.

## ఛైర్మన్
తెలంగాణ సాంస్కృతిక సారథి చైర్మన్ గా మానకొండూర్ ఎమ్మెల్యే, ప్రముఖ కళాకారుడు ఏర్పుల (రసమయి) బాలకిషన్ ను ప్రభుత్వం నియమించింది. రసమయి బాలకిషన్‌ను తెలంగాణ సాంస్కృతిక సారథి చైర్మన్‌గా నియమిస్తూ 13 జూలై 2021న ప్రభుత్వం ఉత్తర్వులు జారీ చేసింది. ఆయన హైదరాబాద్‌లోని సాంస్కృతిక సారథిభవన్‌లో 19 జూలై 2021న చైర్మన్‌గా బాధ్యతలు స్వీకరించాడు.

డాక్టర్‌ గుమ్మడి.వి.వెన్నెలను 2024 నవంబర్ 16న తెలంగాణ సాంస్కృతిక సారథి చైర్‌పర్సన్‌గా నియమిస్తూ యువజన సర్వీసులు, పర్యాటక, సాంస్కృతిక శాఖ ఉత్తర్వులు జారీ చేయగా, నవంబర్ 25న భాద్యతలు చేపట్టింది.

## కార్యాలయం
జూబ్లిహిల్స్ లోని సాంస్కృతిక శాఖ భవనాన్ని తెలంగాణ సాంస్కృతిక సారథి కార్యక్రమాల నిర్వహణకు వినియోగిస్తున్నారు.
## సాంస్కృతిక సారథి కళాకారులు

*అభినయ శ్రీనివాస్
*కోదారి శ్రీను
*  రేలారే ప్రసాద్

*సురగోని లావణ్య 
*కొయ్యడ సంధ్య 
*సోనీ యాదర్ల 
*యాట సంధ్య 
*మౌనిక యాదవ్‌ 
*వీణ 
*స్పందన
*సి జే ఫ్రాన్సిస్
*స్పార్జన్ రాజు
* క్రాంతి కుమార్

## మూలాలు

* నమస్తే తెలంగాణ దినపత్రికలో ప్రచురితమైన కథనం https://www.ntnews.com/telangana-photos/telangana-tourisum-112585/

వర్గం:తెలంగాణ ప్రభుత్వ సంస్థలు
వర్గం:తెలంగాణ ప్రభుత్వం
రుద్రదేవుడు

అస్సలు నిజానికి చాలుక్యు డైన క్షత్రియ రాజ వంశానికి రుద్రదేవుడు ఒకడు.  ఇతడిని గోనే మహారాజు, బుద్ధా రుద్రదేవ మహారాజు, రుద్రదేవుడు నిర్మించిన దేవాలయం త్రిలింగ లేదా  త్రికూట 1, సూర్యవంశ క్షత్రియ గుర్తు గా (ఇంద్ర లింగం) 2, వైష్ణవ వంశ గుర్తు గా (విష్ణు లింగం) 3, శైవ వంశ గుర్తు గా (శివ లింగం) ఉన్న దేవుళ్ళు అని అర్ధం దైవం పేరు పెట్టారు. పూర్వా కాలంలో గోవులు చాలా ఉండేవి. ఆ గోవుల పైన గోనే బొంతలు ఉండేవి. అందుకు గోనెంద్ర అని ఇతర పేర్లతో ప్రజలు పిలిచేవారు,
గోనే ఆవుల రుద్ర దేవుడు దేవతలకి అధిపతి దేవేంద్రుడు ఇంద్ర దేవ అంశ (శిల్పి బ్రహ్మ) భక్తుడు, యెల్లవుల ఏలదేవుడు విష్ణు (మాయ బ్రహ్మ )అంశ భక్తుడు , ఓరుగంటి శంభు దేవుడు శివుని (మను బ్రహ్మ )భక్తుడు అంశ ,
వీరి గుర్తుగా త్రిలింగ లేదా త్రికూట దేవాలయాన్ని నిర్మించిన రుద్ర దేవుడు,

## రాజ్య విస్తరణ
రుద్రదేవుడు 1158-62 వరకు సామంత రాజుగా, 1163-95 వరకు స్వతంత్ర రాజుగా పరిపాలన చేశాడు. రుద్రదేవుడు 1163లో సంపూర్ణ స్వాతంత్య్రాన్ని ప్రకటించుకుని తెలంగాణలో మొదటి విశాల రాజ్యాన్ని స్థాపించాడు. నగునూర్ (కరీంనగర్)‌ పాలకుడైన దొమ్మరాజును, పొలవాస (జగిత్యాల) పాలకుడైన రెండో మేడరాజును, మైలిగ దేవుడు, చోడోదయుడు మొదలైన వారిని యుద్ధంలో ఓడించి తన ఆధిపత్యాన్ని తెలంగాణలో నెలకొల్పాడు.  కలచురి రాజ్యాన్ని ఆక్రమించి, కందూరి రాజ్యాన్ని జయించి తన సామ్రాజ్యంలో విలీనం చేసుకున్నాడు.ఇతడి రాజ్యం ఉత్తరాన గోదావరి వరకు, పశ్చిమాన బీదర్‌ వరకు, దక్షిణాన శ్రీశైలం వరకు వ్యాపించింది. 1182లో జరిగిన పల్నాడు యుద్ధంలో నలగామరాజుకు తన మద్దతు తెలిపాడు. ఇతడి మంత్రి ఇనంగాల బ్రహ్మారెడ్డి వేయించిన ద్రాక్షారామ శాసనం (1158) ప్రకారం ఇతడు పరాక్రమశాలి.

## వివాహం
రుద్రదేవుడు ఇద్దరు భార్యలు మొదటి భార్య పేరు చాలుక్య కూతురు అయిన భాగ్య లక్మి (భాగేమ్మ) గుర్తుగా భాగ్య నగర్ లోని (హైద్రాబాద్ ) భాగ్య లక్ష్మి దేవాలయం కట్టించాడు రెండువ భార్య పేరు అరెమ్మ (మారెమ్మ). అరెక్షత్రియల కూతురును పెళ్లి చేసుకున్నాడు. ఈ వివాహం సందర్భంగా రుద్రదేవుడు 'రుద్రసముద్ర తటాకం' అనే చెరువును తవ్వించాడు.

## నిర్మించిన కట్టడాలు, వేయించిన శాసనాలు
రుద్రదేవుడు తన విజయాలకు సూచకంగా ఒక విజయ శాసనాన్ని అనుమకొండలో వేయించి ఇంద్ర లింగం, విష్ణు లింగం ,శివ లింగాలను ప్రతిష్టించి గొప్ప త్రికూట ఆలయాన్ని నిర్మించాడు. (వేయి స్తంభాల గుడి ). రుద్రదేవుడు ఘనపూర్ కోట వరంగల్ కోట కరీంనగర్ కోట పూర్తిచేశాడు. ఇతడి మంత్రి వెల్లంకి గంగాధరుడు కరీంనగర్ లో‌ శాసనం (1170) వేయించాడు. అంతేకాక అనుమకొండలో ఒక చెరువును తవ్వించాడు, ప్రసన్నకేశవస్వామి ఆలయాన్ని కట్టించాడు.

## చేసిన రచనలు, పొందిన బిరుదులు
రుద్రదేవుడు సంస్కృతంలో 'నీతిసారం' అనే గ్రంథాన్ని రాశాడు. ‘విద్యాభూషణ’ బిరుదు కలవాడు.

## మరణం
1195లో యాదవ రాజైన జైతుగి చేతిలో రుద్రదేవుడు ఓడిపోయి ప్రాణాలు  కోల్పోయాడు.

## మరణాంతరం
రుద్రదేవుడికి పుత్రులు లేనందువల్ల అతడి సోదరుడు మహాదేవుడు కాకతీయ రాజ్యాధికారాన్ని చేపట్టాడు. ఈ విషయాన్ని‘ఖండవల్లి తామ్రదాన పత్రం’ ధృవపరుస్తుంది.

## మూలాలు
వర్గం:కాకతీయ రాజులు


## వెలుపలి లంకెలు
• నమస్తే తెలంగాణ బతుకమ్మ సంచికలో ప్రచురితమైన వ్యాసం.
కురసాల కన్నబాబు

**కురసాల కన్నబాబు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో ఎమ్మెల్యేగా గెలిచి,  ఆంధ్రప్రదేశ్ ప్రభుత్వంలో వ్య‌వ‌సాయం, స‌హ‌కార శాఖ‌ మంత్రిగా పని చేశాడు.

## జననం, విద్యాభ్యాసం
కురసాల కన్నబాబు 1970లో కురసాల సత్యనారాయణ, కృష్ణవేణి దంపతులకు తూర్పు గోదావరి జిల్లా , ఆంధ్రప్రదేశ్ రాష్ట్రం, కాకినాడ , రమణయ్యపేటలో జన్మించాడు.ఆయన వరంగల్ కాకతీయ యూనివర్సిటీలో ఎంఏ (సోషియాలజీ), హైదరాబాద్ అంబేద్కర్ యూనివర్సిటీ నుండి ఎంఏ (పబ్లిక్ అడ్మినిస్ట్రేషన్) పూర్తి చేశాడు.కన్నబాబు ఈనాడు పత్రికలో 18 సంవత్సరాల పాటు జర్నలిస్ట్ గా పని చేశాడు.

## రాజకీయ జీవితం
కురసాల కన్నబాబు 2009లో ప్రజా రాజ్యం పార్టీ ద్వారా రాజకీయాలోకి వచ్చి, కాకినాడ గ్రామీణ నియోజకవర్గం నుండి పోటీ చేసి తొలిసారి ఎమ్మెల్యేగా అసెంబ్లీలోకి అడుగు పెట్టాడు. ఆయన  2012లో ప్రజారాజ్యం పార్టీని, కాంగ్రెస్ పార్టీ లో విలీనం చేయడంతో ఆయన కాంగ్రెస్ పార్టీ లో చేరాడు. కన్నబాబు 2014లో కాంగ్రెస్ పార్టీ కి రాజీనామా చేసి స్వతంత్ర అభ్యర్థిగా పోటీ చేసి ఓటమిపాలయ్యాడు.
ఆయన 28 జనవరి 2016లో వైఎస్సార్ కాంగ్రెస్ పార్టీలో చేరాడు. కన్నబాబు 2019లో జరిగిన ఆంధ్రప్రదేశ్ అసెంబ్లీ ఎన్నికల్లో కాకినాడ గ్రామీణ నియోజకవర్గం నుండి వైఎస్సార్సీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి పిల్లి అనంతలక్ష్మి పై  8,789 ఓట్ల మెజారిటీతో  గెలిచి, వై.ఎస్. జగన్మోహన్ రెడ్డి మంత్రివర్గంలో వ్య‌వ‌సాయం, స‌హ‌కార శాఖ‌ మంత్రిగా పని చేశాడు. 

కురసాల కన్నబాబు 2024 సెప్టెంబర్ 27న  కాకినాడ జిల్లా వైసీపీ అధ్యక్షుడిగా నియమితుడయ్యాడు.

## మూలాలు

వర్గం:1970 జననాలు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:తూర్పు గోదావరి జిల్లా వ్యక్తులు
వర్గం:పార్టీలు ఫిరాయించిన రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
కొడాలి వీరయ్య

**డాక్టర్ కొడాలి వీరయ్య**  (1928 - 2000) సుప్రసిద్ధ వైద్యులు, ప్రజా సేవకులు. ఆంధ్రప్రదేశ్ శాసన సభ్యులుగా (1985 - 1989) పనిచేసారు.

## జననం. విద్య
కొడాలి వీరయ్య గారు గుంటూరు జిల్లా అమృతలూరు మండలం మోపర్రు గ్రామంలో ఒక రైతు కుటుంభంలో **1928 ఆగస్టు 20**న జన్మించారు. 1950 లో విశాఖ పట్నం ఆంధ్రా మెడికల్ కాలేజి నుండి పట్టబద్రుడైనాడు. వైద్య విద్యలో రెండవ ర్యాంకు తో బంగారు పతకం సాధించారు. 1952 లో తన మిత్రుడు డాక్టర్ కుర్రా వీరరాఘవయ్య గారితో కలసి తెనాలిలో వైద్యశాలను స్థాపించి పరిసర ప్రాంత ప్రజలకు వైద్య సేవలు అందించారు. వీరి దర్మపత్ని శ్రీమతి అన్నపూర్ణ గారు. ఆంధ్రా విశ్వవిద్యాలయం సెనెట్ సభ్యునిగా పనిచేసారు.  వీరు తుదివరకు తమ ఆసుపత్రిలో పేదవారికి ఉచిత వైద్యం అందిస్తూ అతి తక్కువ కర్చుతో వైద్యం అందించి ప్రజావైద్యునిగా పేరు పొందారు.

## రాజకీయ జీవితం
గ్రామీణ ప్రజలపై ఆపేక్షతో, రైతాంగ హక్కుల కొరకై వీరయ్య గారు రాజకీయ రంగప్రవేశం చేసారు.1978లో జనతా పార్టీ అభ్యర్దిగా వేమూరు నుండి పోటి చేసి యడ్లపాటి వెంకట్రావు గారిపై ఓడిపోయారు.

నందమూరి తారక రామారావు తెలుగుదేశం పార్టీని స్థాపింవిన తరువాత కొంతకాలానికి ఆ పార్టీలో చేరిన వీరయ్య చౌదరి 1985లో వేమూరు నియోజకవర్గం నుండి శాసనసభకు ఎన్నికయ్యాడు. రాజకీయాల్లోనూ ఆయన తాను నమ్మిన విలువలకు కట్టుబడే ఉన్నాడు.

## మరణం
thumb|డా.కొడాలి వీరయ్య మునిసిపల్ పార్క్,తెనాలి|281x281px
ఉత్తమ ప్రజావైద్యునిగా,నిడారంబ రాజకీయ వేత్తగా తుదివరకు ప్రజాసేవలో జీవించిన కొడాలి వీరయ్య చౌదరి **2000 డిసెంబర్ 12న** తుది శ్వాస వదిలారు.

* తెనాలిలో వీరి గౌరవార్డం **డాక్టర్ కొడాలి వీరయ్య మునిసిపల్ పార్క్** ను  2017 డిసెంబర్ 4న అమృత (2015 - 2016) పధకం ద్వారా నిర్మించారు. 
* **డాక్టర్ కొడాలి వీరయ్య ఎడ్యుకేషనల్ ట్రస్ట్,** తెనాలి ఆధ్వర్యంలో, వారి మనుమరాలు ప్రియబాంధవి, అనేక సమాజక సేవా కార్యక్రమాలు నిర్వహిస్తున్నారు, వామనగుంట పాలెం లో వీరయ్య గారి శిలా విగ్రహం నిర్మించారు.

## మూలాలు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:2000 మరణాలు
వర్గం:1928 జననాలు

వర్గం:గుంటూరు జిల్లా వైద్యులు
వర్గం:తెలుగువారిలో వైద్యులు
వర్గం:ఆంధ్రప్రదేశ్ శాసన సభ్యులు (1985)
తెనాలి శ్రావణ్ కుమార్

**తెనాలి శ్రావణ్ కుమార్,** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన తెలుగుదేశం పార్టీ, గుంటూరు పార్లమెంట్ నియోజకవర్గ అధ్యక్షుడిగా పని చేశాడు.
## జననం, విద్యాభాస్యం
తెనాలి శ్రావణ్ కుమార్ ఆంధ్రప్రదేశ్ రాష్ట్రం, గుంటూరు జిల్లా, రేపల్లె మండలం, ఉప్పూడి గ్రామంలో జన్మించాడు. అతను ఆంధ్రా యూనివర్సిటీ నుండి ఎంఏ, ఎం.ఎస్.సి (మెరైన్ బయాలజీ) పూర్తి చేశాడు.
## రాజకీయ జీవితం
శ్రావణ్ కుమార్ గ్రూప్ 1ఆఫీసర్‌గా  జిల్లా పంచాయతీ ఆఫీసర్‌గా పని చేసి రాజకీయాల పట్ల ఆసక్తితో ఆయన ఉద్యోగానికి రాజీనామా చేసి 2009లో తెలుగుదేశం పార్టీ ద్వారా రాజకీయాల్లోకి వచ్చి ఆ తరువాత 2009లో, 2019లో ఓడిపోయి, 2014లో, 2024లో ఎమ్మెల్యేగా ఎన్నికయ్యాడు.

## శాసనసభకు పోటీ

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:గుంటూరు జిల్లా వ్యక్తులు
వర్గం:ఆంధ్రప్రదేశ్ వ్యక్తులు
జి. విఠల్‌రెడ్డి

**గడ్డిగారి విఠల్‌రెడ్డి**, తెలంగాణ రాష్ట్రానికి చెందిన రాజకీయ నాయకుడు. ఆయన 2018లో జరిగిన తెలంగాణ అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున నిర్మల్ జిల్లా లోని ముథోల్‌ నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
జి. విఠల్‌రెడ్డి 1954, ఆగస్టు 6న తెలంగాణ రాష్ట్రం, నిర్మల్ జిల్లా, భైంసా మండలంలోని, దేగాం గ్రామంలో గడ్డిగారి గడ్డెన్న , రాజమ్మ దంపతులకు జన్మించాడు. ఆయనకు అక్కలు భోజవ్వ, కిష్టవ్వ, చెల్లెలు లక్ష్మి, తమ్ముండ్లు గోపాల్‌రెడ్డి, సూర్యకాంత్‌రెడ్డి  ఉన్నారు. ఆయన 10వ తరగతి వరకు బైంసాలోని ప్రభుత్వ పాఠశాలలో, హైదరాబాద్ సత్యమ్మ నర్సింహా రెడ్డి కళాశాలో ఇంటర్మీడియట్, కాచిగూడలోని బద్రుక కళాశాలలో బిఎ పూర్తి చేసి, 1980లో ఉస్మానియా యూనివర్సిటీ నుండి ఎల్.ఎల్.బి పట్టా అందుకున్నాడు.

## వ్యక్తిగత జీవితం
విఠల్ రెడ్డికి లక్ష్మితో వివాహం జరిగింది. వారికి ఒక కుమార్తె (సులోచన), ఒక కుమారుడు (వెంకట్‌రాంరెడ్డి) ఉన్నారు.

## ఉద్యోగం
న్యాయవిద్య తర్వాత జస్టిస్‌ సుభాషన్‌రెడ్డి వద్ద ప్రాక్టీస్‌ ప్రారంభించాడు. ఆ తరువాత భైంసా, నిర్మల్, హైదరాబాదు ప్రాంతాల కోర్టులలో న్యాయవాదిగా పనిచేశాడు.

## రాజకీయ జీవితం
జి. విఠల్‌ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1982 నుండి 1987 వరకు దేగాం గ్రామ సర్పంచ్ గా పనిచేశాడు. ఆయన రెండుసార్లు భైంసా వ్యవసాయ మార్కెట్ కమిటీ చైర్మన్ గా పనిచేశాడు. జి. విఠల్‌ రెడ్డి 2009లో జరిగిన ఆంధ్రప్రదేశ్అసెంబ్లీ ఎన్నికల్లో ప్రజారాజ్యం పార్టీ తరపున పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి సముద్రాల వేణుగోపాలాచారి చేతిలో 163 ఓట్ల స్వల్ప తేడాతో ఓటమి పాలయ్యాడు. ఆయన 2014లో తెలంగాణ రాష్ట్ర ఏర్పాటు తరువాత జరిగిన అసెంబ్లీ ఎన్నికల్లో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి పడకంటి రమాదేవి పై 14,837 ఓట్ల మెజారిటీతో ముథోల్‌ ఎమ్మెల్యేగా తొలిసారి ఎన్నికై అసెంబ్లీలోకి అడుగు పెట్టాడు. 

జి. విఠల్‌ రెడ్డి 2014, ఆగస్టు 6న కాంగ్రెస్ పార్టీ కి రాజీనామా చేసి తెలంగాణ రాష్ట్ర సమితి పార్టీలో చేరాడు. ఆయన 2018లో జరిగిన తెలంగాణ అసెంబ్లీ ఎన్నికల్లో టిఆర్ఎస్ పార్టీ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి పడకంటి రమాదేవి పై 43364 ఓట్ల మెజారిటీతో ముథోల్‌ ఎమ్మెల్యేగా రెండోసారి ఎన్నికయ్యాడు.జి. విఠల్‌రెడ్డి 26 జనవరి 2022న టిఆర్ఎస్ పార్టీ, నిర్మల్ జిల్లా అధ్యక్షుడిగా నియమితుడయ్యాడు.

## మూలాలు

వర్గం:1954 జననాలు
వర్గం:నిర్మల్ జిల్లా నుండి ఎన్నికైన శాసన సభ్యులు
వర్గం:నిర్మల్ జిల్లా రాజకీయ నాయకులు
వర్గం:నిర్మల్ జిల్లా వ్యక్తులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఉస్మానియా విశ్వవిద్యాలయం పూర్వ విద్యార్ధులు
లావుడ్యా రాములు నాయక్

**లావుడ్యా రాములునాయక్‌, **తెలంగాణ రాష్ట్రానికి చెందిన మాజీ ప్రభుత్వ ఉద్యోగి, రాజకీయ నాయకుడు. ఆయన 2018లో జరిగిన తెలంగాణ అసెంబ్లీ ఎన్నికల్లో వైరా శాసనసభ నియోజకవర్గం నుండి ఎమ్మెల్యేగా గెలిచాడు. 2018లో తెలంగాణ రాష్ట్ర సమితి పార్టీలో చేరాడు.

## జననం, విద్యాభాస్యం
రాములునాయక్‌ 1955, జూన్ 21న తెలంగాణ రాష్ట్రం, ఖమ్మం జిల్లా, జూలూరుపాడు మండలం, పాపకొల్లు రెవెన్యూ పరిధిలోని భోజ్యాతండా గ్రామంలో బాలు, సోమాలి బాయి దంపతులకు జన్మించాడు. ఆయన బీఏ వరకు చదువుకున్నాడు.

## కుటుంబం
లావుడ్యా రాములునాయక్‌ భార్య రాంబాయి, కుమారుడు జీవన్‌, కుమార్తెలు ఝాన్సీబాయి, జయశ్రీ ఉన్నారు. ఆయన కుమారుడు జీవన్ (ఐఆర్‌ఎస్‌) ముంబై‌లోని ఇన్‌కం ట్యాక్స్‌ డిపార్ట్‌మెంట్‌లో అడిషనల్‌ కమిషనర్‌గా పని చేస్తున్నాడు.ఆయన కోడలు జీవన్ భార్య శిప్రా శ్రీవాస్తవ్‌ (ఐపీఎస్‌ అధికారి) ముంబయ్‌లోని ఓఎన్‌జీసీ సీనియర్‌ పోలీస్‌ కమాండంట్‌గా పని చేస్తుంది. రాములు నాయక్ పెద్ద కుమార్తె ఝాన్సీబాయి ప్రధానోపాధ్యాయురాలిగా, రెండో కుమార్తె జయశ్రీ ఆబ్కారీ శాఖలో సర్కిల్‌ ఇన్‌స్పెక్టర్‌గా పని చేస్తుంది.

## రాజకీయ జీవితం
రాములునాయక్‌ పోలీస్‌ శాఖలో సబ్ ఇన్స్పెక్టర్ గా రిటైర్డ్ అయినా తరువాత కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2014లో వైరా నియోజకవర్గంలో కాంగ్రెస్‌ పార్టీ టికెట్ ఆశించాడు, కానీ ఆ ఎన్నికల్లో మహాకూటమి ఒప్పందంలో భాగంగా వైరా నియోజకవర్గాన్ని సీపీఐ కి కేటాయించడంతో నిరాశ చెందాడు. ఆయన తరువాత నియోజకవర్గంలో కాంగ్రెస్ పార్టీ తరపున అనేక కార్యక్రమాల్లో చురుగ్గా పాల్గొన్నాడు. రాములునాయక్‌ 2018 ఎన్నికల్లో కాంగ్రెస్ పార్టీ టికెట్‌ ఆశించిన మరోసారి పొత్తుల్లో భాగంగా సీపీఐ కె కేటాయించడంతో ఆయన స్వతంత్ర అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి బానోతు మదన్ లాల్ పై 2013 ఓట్ల మెజారిటీతో గెలిచి తొలిసారి అసెంబ్లీలోకి అడుగు పెట్టాడు. లావుడ్య రాములు నాయక్‌ 15 డిసెంబర్ 2018లో హైదరాబాద్‌లోని తెలంగాణ భవన్‌లో కల్వకుంట్ల తారకరామారావు సమక్షంలో టిఆర్ఎస్ పార్టీలో చేరాడు.

## మూలాలు

వర్గం:ఖమ్మం జిల్లా నుండి ఎన్నికైన శాసన సభ్యులు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా వ్యక్తులు
వర్గం:1955 జననాలు
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
సంఘం మారాలి

సంఘం మారాలి 1980 తెలుగు సినిమా. శ్రీ  సాయిరాం పిక్చర్స్ పతాకంపై పొలమరశెట్టి అప్పారావు నిర్మించిన ఈ సినిమాకు ఎస్.ఎం.సంతానం దర్శకత్వం వహించాడు. హరిప్రసాద్, జ్యోతిచిత్ర లు ప్రధాన తారాగణంగా నటించిన ఈ సినిమాకు మాధవ చౌదరి సంగీతాన్నందించాడు.

## తారాగణం

* హరిప్రసాద్
* జ్యోతిచిత్ర
* జయవాణి
* శ్రీరేఖ
* కె.వి.లక్ష్మి
* వనజ
* మిక్కిలినేని
* కాకరాల
* చంద్రరాజు
* సత్తిబాబు
* రవికిరణ్
* చలపతి రావు
* వీరమాచనేని కృష్ణారావు
* మాస్టర్ చందు
* మాస్టర్ చంటి
* జయమాలిని

## సాంకేతిక వర్గం

* దర్శకత్వం: ఎస్.ఎం.సంతానం
* సమర్పణ: జ్యోతి చిత్ర
* సంగీతం : మాధవ చౌదరి 

## పాటల జాబితా
1. అయ్యయ్యో అయ్యయ్యో అయ్యాయో, మనసు దోచావురా, రచన:కొసరాజు రాఘవయ్య చౌదరి, గానం.ఎల్.ఆర్.ఈశ్వరి 

2.దొరికేడే దొరికాడే బుల్లిబాబు, రచన:కొసరాజు, గానం.శిష్ట్లా జానకి  

3.నీ చెయ్యి నా చెయ్యి కలిసాయంటే, రచన: భరత్, గానం.రాంప్రసాద్, వాణి జయరాం   

4.నీవా దేవీ నీవేనా ఈ వేయి స్తంభాల దేవాలయాన, రచన: దేవులపల్లి కృష్ణశాస్త్రి, గానం.రామకృష్ణ.  

## నంది పురస్కారం
ఈ సినిమాకు 1980 లో తృతీయ ఉత్తమ నంది పురస్కారం లభించింది.

## మూలాలు
.   3.ghantasala galaamrutamu, kolluri bhaskararao blog.
వర్గం:1980 తెలుగు సినిమాలు
వర్గం:నంది ఉత్తమ చిత్రాలు
కేక్

thumb|కేక్ చిత్రం (జర్మన్ చాక్లెట్ కేక్)
**కేక్** పిండి నుండి తయారైన ఒక మిఠాయి, సాధారణంగా చక్కెర, ఇతర పదార్థాలతో, బేక్ చేసినవి. వాటి పాత విధానాలలో, బ్రెడ్‌లో జరిగిన మార్పులే కేకులు, కానీ ఇప్పుడు కేకులు సులభమైన పద్ధతులలో ఎన్నో రకాలుగా లేదా మరింత ఆకర్షణీయంగా, అంటే పేస్ట్రీలు, మెరింగ్యూస్, కస్టర్డ్స్, పైస్ వంటి ఇతర డెజర్ట్‌ల లక్షణాలతో కలిసిపోతున్నాయి.

కేకులో సాధారంగా కలిపే పదార్ధాలు పిండి, చక్కెర, గుడ్లు, వెన్న లేదా నూనె లేదా నెయ్యి, కొంచం నీళ్ళు, పులియబెట్టే పదార్ధం అంటే బేకింగ్ సోడా లేదా బేకింగ్ పౌడర్ వంటి పులియబెట్టేవి. కేక్‌లను ఫ్రూట్స్, నట్స్ లేదా డెజర్ట్ సాస్‌లతో (పేస్ట్రీ క్రీమ్ వంటివి), బటర్‌క్రీమ్ లేదా ఇతర ఐసింగ్‌లతో ఐస్‌డ్ చేసి, మార్జిపాన్, పైప్డ్ బోర్డర్స్ లేదా క్యాండీడ్ ఫ్రూట్‌తో అలంకరించవచ్చును.

## చరిత్ర

"కేక్" అనే పదానికి సుదీర్ఘ చరిత్ర ఉంది. ఈ పదం, పాత నార్స్ పదం "కాకా" నుండి వచ్చిన వైకింగ్ మూలానికి చెందినది.

పూర్వకాలపు గ్రీకులు కేక్ πλακοῦς (ప్లాకస్) అని పిలిచేవారు, ఇది "ఫ్లాట్", πλακόεις (ప్లాకోయిస్) అనే పదం నుంచి వచ్చింది. గుడ్లు, పాలు, పప్పుగింజలు, తేనె కలిపిన పిండితో దీనిని కాల్చి చేసేవారు. వారి వద్ద "సాతురా" అనే ఒక కేక్ కూడా ఉండేది, ఇది ఫ్లాట్ హెవీ కేక్. రోమన్ కాలంలో, కేక్ పేరు "మావి"గా మారింది, ఇది గ్రీకు పదం నుంచి తీసుకోబడింది. ఒక మావి పేస్ట్రీ బేస్ బయట లేదా పేస్ట్రీ కేసు లోపల కాల్చబడేది.

## రకాలు

ముఖ్యంగా పదార్థాలు, మిక్సింగ్ పద్ధతులను బట్టి కేకులు అనేక వర్గాలుగా విభజించబడ్డాయి.కేక్, బ్రెడ్‌ల మధ్య తేడాలు స్పష్టమైన ఉదాహరణలతో తెలుసుకోవడం సులభం అయినప్పటికీ, కచ్చితమైన వర్గీకరణ ఎప్పుడూ అస్పష్టంగానే ఉంది.

## కేక్ పిండి

ఎక్కువగా పిండితో గ్లూటెన్ నిష్పత్తితో ఉన్న ప్రత్యేక కేక్ పిండిని చక్కటి ఆకృతి గల, మృదువైన, తక్కువ ప్రోటీన్ గల గోధుమల నుండి తయారు చేస్తారు. ఇది గట్టిగా బ్లీచింగ్, అన్ని విధాలుగా ఉన్న పిండితో పోల్చినప్పుడు, కేక్ పిండి తేలికగా, తక్కువ పలుచగా ఉండి కేక్‌లకు ఎంతో బాగుంటుంది. అంటే, ఏంజెల్ ఫుడ్ కేక్ వంటి మృదువైన, తేలికకైన / లేదా ప్రకాశవంతమైన తెల్లగా ఉండే కేక్‌లలో ఇది ఎక్కువగా వాడబడుతుంది లేదా ప్రాధాన్యత ఇవ్వబడుతుంది.

## వంటపని

ఒక కేక్ సరిగా కాల్చడంలో పొరపాటు జరగవచ్చు, దీనిని "ఫాలింగ్" అంటారు. "ఫాల్స్" కేకులలో, భాగాలు చెదిరిపోవచ్చు లేదా కలిసిపోవచ్చు, ఎందుకంటే,  ఇది తక్కువగా కాలినప్పుడు  బేకింగ్ ప్రక్రియ ప్రారంభంలో చాలా వేడిగా ఉండే ఓవెన్లో ఉంచినప్పుడు,  చాలా తక్కువ లేదా చాలా వేడిగా ఉండే ఉష్ణోగ్రత వద్ద కాల్చబడుతుంది

## ఇవి కూడా చూడండి

* ప్రాచీ ధవళ్ దేవ్, పలు జాతీయ, అంతర్జాతీయ పురస్కారాలు అందుకున్న ఒక భారతీయ కేక్ కళాకారిణి.

## మూలాలు

వర్గం:వంటలు
వేదార్థం మధుసూదన శర్మ

వేదార్థం మధుసూదన శర్మ నాగర్ కర్నూల్ జిల్లా కొల్లాపూర్ మండలం ఎన్మాబెట్ల గ్రామానికి చెందిన తెలుగు భాషోపాధ్యాయుడు,రచయిత, విమర్శకుడు. ఆకాశవాణి హైద్రాబాదు కేంద్రం ద్వారా అనేక ప్రసంగాలు చేశాడు. 2015 లో అతని సాహిత్య కృషికి తెలంగాణ ప్రభుత్వం తెలంగాణ రాష్ట్ర (మండల స్థాయి) అవార్డు అందజేసింది.

## జీవిత విశేషాలు
నాగర్ కర్నూల్ జిల్లా కొల్లాపూర్ మండలం ఎన్మనబెట్ల గ్రామానికి చెందిన వేదార్థం మధుసూదన శర్మ తెలుగు భాషోపాధ్యాయునిగా, కవిగా,రచయితగా, తెలుగు భారతి సాహిత్య, సాంస్కృతిక సంస్థకు ప్రధాన కార్య దర్శిగా,తెలుగు భాషా పరిరక్షణ,వికాసం కొరకు అనేక కార్యక్రమాలను నిర్వహిస్తున్నాడు.

## కెరీర్
2002 నుండి ఉపాధ్యాయునిగా పని చేస్తున్నాడు. ఆకాశవాణి హైద్రాబాద్ 'ఎ '  కేంద్రం ద్వారా  వివిధ కవుల రచనలపై ఇంకా కేంద్ర ప్రభుత్వ కార్యక్రమాలపై  అనేక ప్రసంగాలను చేశాడు.

### రచయితగా
అడుగు జాడలు,సాహితీ ముత్యాలు,కొల్లాపూర్ సాహితీ వైభవం,కృష్ణా పుష్కర శోభ,సమాలోకనం వంటి గ్రంథాలను వెలువరించాడు. 

## ముద్రిత రచనలు

* అడుగు జాడలు 
* సాహితి ముత్యాలు
* కొల్లాపూర్ సాహితి వైభవం
* మన కొల్లాపురం , కృష్ణానదీమతల్లి పుష్కర శోభ
* సమాలోకానం 
*పరంపర (ఆధ్యాత్మిక వ్యాస సంపుటి) 

## పురస్కారాలు

* తెలంగాణ రాష్ట్ర అవార్డు (మండల స్థాయి)
* గురజాడ జాతీయ విశిష్ట సాహిత్య పురస్కారం (గురజాడ ఫౌండేషన్)

## మూలాలు

వర్గం:రచయితలు
అనుప్రియా పటేల్

**అనుప్రియా పటేల్** (జననం 1981 ఏప్రిల్ 29)  ఉత్తర ప్రదేశ్ రాష్ట్రానికి చెందిన భారతీయ రాజకీయ నాయకురాలు. ఆమె లోక్‌సభలో 2014 నుండి మీర్జాపూర్‌కు ప్రాతినిధ్యం వహిస్తుంది. ప్రస్తుత మోడీ మంత్రిత్వ శాఖలో వాణిజ్య, పరిశ్రమల మంత్రిత్వ శాఖ సహాయ మంత్రి .ఆమె 2016 నుండి 2019 వరకు భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖలో సహాయ మంత్రిగా ఉన్నారు.

2014 భారత సార్వత్రిక ఎన్నికలలో మీర్జాపూర్ నియోజకవర్గం నుండి భారత పార్లమెంటు దిగువ సభ అయిన లోక్ సభకు ఆమె ఎన్నికయ్యారు, మళ్ళీ 2019లో కూడా ఎన్నికయ్యారు. ఆమె గతంలో వారణాసిలోని ఉత్తర ప్రదేశ్ శాసనసభ రోహనియా నియోజకవర్గానికి శాసనసభ్యురాలిగా ఎన్నికయ్యారు, అక్కడ ఆమె 2012 ఉత్తర ప్రదేశ్ లో పీస్ పార్టీ ఆఫ్ ఇండియా, బుందేల్ ఖండ్ కాంగ్రెస్ తో కలిసి ప్రచారం చేశారు.

## జీవితం
ఉత్తర ప్రదేశ్ కేంద్రంగా పనిచేస్తున్న అప్నా దళ్ రాజకీయ పార్టీని స్థాపించిన సోనే లాల్ పటేల్ కుమార్తె అనుప్రియా పటేల్. ఈమె సోదరి పల్లవి పటేల్ రాజకీయవేత్త. ఆమె అప్నా దళ్ (కెమెరవాడి) పార్టీ నాయకురాలు. అనుప్రియా గతంలో లేడీ శ్రీ రామ్ కాలేజ్ ఫర్ ఉమెన్, ఛత్రపతి షాహు జీ మహారాజ్ విశ్వవిద్యాలయంలో (కాన్పూర్ విశ్వవిద్యాలయంలో )  విద్యనభ్యసించారు.ఆమె సైకాలజీలో మాస్టర్స్ డిగ్రీ, మాస్టర్స్ ఇన్ బిజినెస్ అడ్మినిస్ట్రేషన్ (ఎంబిఎ) కలిగి ఉంది.అమిటీలో బోధించింది.

## కెరీర్
పటేల్ 2009 అక్టోబరులో తన తండ్రి మరణించినప్పటి నుండి అప్నా దళ్ అధ్యక్షురాలిగా ఉన్నారు.2012లో వారణాసిలోని రోహానియా నియోజకవర్గం తరఫున ఉత్తరప్రదేశ్ శాసనసభ ఎన్నికలలో సభ్యురాలిగా ఎన్నికయ్యారు.

2014 ఎన్నికల్లో నరేంద్ర మోదీ నేతృత్వంలోని భారతీయ జనతా పార్టీతో పటేల్ పార్టీ పొత్తు ప్రచారం చేసింది. ఆమె మీర్జాపూర్ నియోజకవర్గం నుంచి పార్లమెంటు సభ్యురాలిగా ఎన్నికయ్యారు.

## మూలాలు

వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:జీవిస్తున్న ప్రజలు
వర్గం:1981 జననాలు
సన్నిహిత్ సరోవర్

thumb|సన్నిహిత్ సరోవర్
**సన్నిహిత్ సరోవర్** భారతదేశంలోని హర్యానా రాష్ట్రంలో గల కురుక్షేత్ర జిల్లాలోని థానేసర్ పట్టణంలో గల ఒక పవిత్ర సరస్సు. దీనిని సప్త సింధు అనీ, ఏడుగురు సరస్వతీదేవిల సమావేశ స్థలం అనీ పిలుస్తారు. ఈ సరస్సు 48 కోసుల కురుక్షేత్ర ప్రదక్షిణ యాత్రలో  ఒకటి. 
## నమ్మకాలు
హిందువులు హిందూ ధర్మం ప్రకారం ఈ సరస్సు పవిత్రమైన నీటిని కలిగి ఉంటుంది అని నమ్ముతారు.  అమావాస్య రోజు లేదా గ్రహణం రోజున ఇక్కడి నీటిలో స్నానం చేస్తే అశ్వమేధ యజ్ఞం చేసినంత సమానమైన ఫలితాలను ఇస్తుందనీ, ఈ సరోవర్‌లో స్నానం చేయడం వల్ల చనిపోయిన వారి ఆత్మలకు శాంతి లభిస్తుందని కూడా నమ్ముతారు. 
## కార్యక్రమాలు
చనిపోయినవారికి పిండ ప్రధానం చేయడం వంటి కార్యక్రమాలు ఇక్కడ నిర్వహిస్తారు. 
## ఆలయాలు
సరోవర్‌తో పాటు విష్ణువు, ధ్రువ నారాయణ్, లక్ష్మీ నారాయణ్, ధ్రువ భగత్, శ్రీ హనుమాన్, దుర్గాదేవి వంటి చిన్న చిన్న మందిరాలు ఉన్నాయి.  సన్నిహిత్ సరోవర్ ను విష్ణువు నివాసం అని కూడా నమ్ముతారు. 
## మూలాలు

వర్గం:సరస్సులు
వర్గం:హర్యానా
వర్గం:నీటి వనరులు
సూరి (2001 సినిమా)

**సూరి**, 2001లో విడుదలైన తెలుగు సినిమా. రవీంద్ర ఆర్ట్స్ బ్యానరులో ఎస్.టి. రెడ్డి నిర్మించిన ఈ సినిమాకు 'ఎడిటర్' శంకర్ తొలిసారిగా దర్శకత్వం వహించాడు. ఇందులో జె. డి. చక్రవర్తి, ప్రియాంక త్రివేది ముఖ్య పాత్రల్లో నటించగా, విద్యాసాగర్ సంగీతం అందించాడు. ఇది *దుర్గ* పేరుతో హిందీలోకి రీమేక్ చేయబడింది.
 
## నటవర్గం
* జె. డి. చక్రవర్తి (సూరి)
* ప్రియాంక త్రివేది (గాయత్రి)
* జయప్రకాశ్ రెడ్డి (రామ్ దాస్‌)
* సాయాజీ షిండే
* ఎ. వి. ఎస్
* జగ్గారావు
* ఉత్తేజ్
* తనికెళ్ళ భరణి

## పాటలు

విద్యాసాగర్ సంగీతం సమకూర్చిన ఈ సినిమాలోని పాటలు ఆదిత్య మ్యూజిక్ ద్వారా విడుదల చేయబడ్డాయి.

## మూలాలు

## బయటి లింకులు
* http://www.gomolo.com/latest-soori-movie-news/18790 
* https://web.archive.org/web/20100927042543/http://ww.smashits.com/soori/songs-1849.html
* http://movies.fullhyderabad.com/suri/telugu/suri-movie-reviews-313-2.html

వర్గం:2001 తెలుగు సినిమాలు
వర్గం:జె.డి.చక్రవర్తి సినిమాలు
వర్గం:తెలుగు ప్రేమకథా సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:సాయాజీ షిండే నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:ఉత్తేజ్ నటించిన సినిమాలు
వర్గం:తనికెళ్ళ భరణి సినిమాలు
పాపే నా ప్రాణం

**పాపే నా ప్రాణం** 2000లో విడుదలైన తెలుగు సినిమా. ఎన్. రామదాసు నాయుడు నిర్మించిన ఈ సినిమాకు బివి రమణ దర్శకత్వం వహించాడు. ఇందులో జె. డి. చక్రవర్తి, మీనా, కోట శ్రీనివాసరావు, జయసుధ నటించగా, కోటి సంగీతం అందించాడు. 1995లో జాన్ బాధమ్ దర్శకత్వం వహించిన అమెరికన్ పొలిటికల్ యాక్షన్ థ్రిల్లర్ సినిమా *నిక్ ఆఫ్ టైమ్* ఆధారంగా ఈ సినిమా తీయబడింది.

## నటవర్గం

* జె. డి. చక్రవర్తి
* మీనా
* ఆశిష్ విద్యార్థి
* కోట శ్రీనివాసరావు
* జయసుధ
* చంద్రమోహన్
* చాందిని
* ఆలీ
* సునీల్
* బెనర్జీ
* కల్పనా రాయ్
* ఉత్తేజ్
* తనికెళ్ళ భరణి
* ఎ. వి. ఎస్
* ఎం. ఎస్. నారాయణ
* శివాజీ రాజా
* బేబీ ఆయుషి
* గౌతంరాజు
* రాంజగన్
* తెనాలి శకుంతల
* ముక్కురాజు
* రఘునాథ రెడ్డి
* చిట్టిబాబు
* ఐరన్ లెగ్ శాస్త్రి
* తిరుపతి ప్రకాష్
* మధుసూదన రావు
* పొట్టి వీరయ్య
* జూ. రేలంగి
* ఇందు ఆనంద్
* ఎన్.జె. బిక్షు

## పాటలు
కోటి సంగీతం అందించాగా, సిరివెన్నెల సీతారామశాస్త్రి పాటలు రాశాడు.

## మూలాలు

## బయటి లింకులు
* 
* https://web.archive.org/web/20090228175020/http://pape-naa-pranam.moviedost.com/

వర్గం:2000 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:కోటి సంగీతం అందించిన సినిమాలు
వర్గం:జె.డి.చక్రవర్తి సినిమాలు
వర్గం:మీనా నటించిన సినిమాలు
వర్గం:చంద్రమోహన్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:జయసుధ నటించిన సినిమాలు
వర్గం:ఆలీ నటించిన సినిమాలు
వర్గం:సునీల్ నటించిన సినిమాలు
వర్గం:ఉత్తేజ్ నటించిన సినిమాలు
వర్గం:తనికెళ్ళ భరణి సినిమాలు
వర్గం:ఎ.వి.ఎస్. నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:శివాజీ రాజా నటించిన సినిమాలు
డా. వై.ఎస్. రాజశేఖరరెడ్డి సెంట్రల్ పార్క్

**డా. వై.ఎస్. రాజశేఖరరెడ్డి సెంట్రల్ పార్క్** (**సిటీ సెంట్రల్ పార్క్)** ఆంధ్రప్రదేశ్ లోని విశాఖపట్నంలో ఉన్న పార్క్. నగరం నడిబొడ్డున ఉన్న ఈ పార్క్, విశాఖపట్నం మహానగర ప్రాంత అభివృద్ధి సంస్థ నిర్వహణలో ఉంది.

## ప్రారంభం
22 ఎకరాలు (8.9 హెక్టార్లు) విస్తీర్ణమున్న ఈ పార్కును 2016, సెప్టెంబరు 15న అప్పటి ఆంధ్రప్రదేశ్ ముఖ్యమంత్రి నారా చంద్రబాబునాయుడు ప్రారంభించాడు.

## మ్యూజికల్ ఫౌంటెన్
ఇక్కడున్న మ్యూజికల్ ఫౌంటెన్ ఢిల్లీలోని అక్షర్ధామ్, పూణేలోని సహారా తరువాత భారతదేశంలో మూడవ అతిపెద్ద మ్యూజికల్ ఫౌంటెన్ ఇది.

## ఇతర వివరాలు
ఈ పార్క్‌కి ఎదురుగా జీవిత బీమా రోడ్డులో ఉన్న ఎల్ఐసి భవనం, నగరంలో ఎత్తైన భవనాలలో ఒకటిగా నిలుస్తోంది.

## చిత్రమాలిక

దస్త్రం:Musical Fountain in VUDA Central Park 3.jpg|మ్యూజికల్ ఫౌంటెన్
దస్త్రం:Musical Fountain in VUDA Central Park.jpg|మ్యూజికల్ ఫౌంటెన్ నుండి ఎల్ఐసి భవనం


## ఇవికూడి చూడండి
* ద్వారక నగర్
* శివాజి పార్కు

## మూలాలు

## బయటి లింకులు

* 

వర్గం:విశాఖపట్నం లోని పర్యాటక ప్రదేశాలు
వర్గం:ఉద్యానవనాలు
వర్గం:2016 స్థాపితాలు
విశాఖపట్నం జిల్లా పర్యాటక ప్రదేశాలు

ఆంధ్రప్రదేశ్ లోని 26 జిల్లాల్లో విశాఖపట్నం జిల్లా ఒకటి. సింహాచలం ఆలయం, కైలాసగిరి, బొర్రా గుహలు వంటి అనేక పర్యాటక ప్రదేశాలు ఈ జిల్లాలో ఉన్నాయి.

## పర్యాటక ప్రదేశాలు

## మూలాలు

పర్యాటక ప్రదేశాలు
వర్గం:విశాఖపట్నం జిల్లా పర్యాటక ప్రదేశాలు
భీమిలీ బీచ్

**భీమిలి బీచ్**, ఆంధ్రప్రదేశ్ లోని విశాఖపట్నం నుండి 24 కి.మీ.ల దూరంలో ఉన్న గోస్తని నది సమీపంలో ఉంది. 17 వ శతాబ్దపు బ్రిటిష్, డచ్ స్థావరాలను ఈ బీచ్ ప్రతిబింబిస్తుంది.
thumb| బీచ్ రోడ్ వెంట సీటింగ్.
thumb| భీమునిపట్నం వద్ద నోవోటెల్ బీచ్ రిసార్ట్

## చరిత్ర
ఈస్ట్ ఇండియా కంపెనీ, డచ్ ఈస్ట్ ఇండియా కంపెనీలకు సంబంధించిన ట్రేడింగ్ పోర్టులు ఇక్కడఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో భీమిలీ బీచ్ మీదుగా భీమునిపట్నం, ఆర్టీసీ కాంప్లెక్స్, సిరిపురం, పెద్ద వాల్తేరు, ఎంవిపి కాలనీ, రుషికొండ, మంగమారిపేట, ఐఎన్ఎస్ కళింగ, మద్దిలపాలెం, ఇందిరా గాంధీ జంతుప్రదర్శనశాల, మధురవాడ మొదలైన ప్రాంతాలకు బస్సు సౌకర్యం ఉంది.

## పర్యాటక అభివృద్ధి
విశాఖపట్నం నగరాభివృద్ధి సంస్ధ ఆధ్వర్యంలో విశాఖపట్నం నుండి భీమునిపట్నం వరకు పర్యాటక అభివృద్ధి పనులు నిర్వహించబడుతున్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
పి.కె.వారియర్

**పన్నీయాంపిల్లీ కృష్ణంకుటీ వారియర్** (5 జూన్ 1921 - 10 జూలై 2021) భారతీయ ఆయుర్వేద అభ్యాసకుడు. ఆయన భారత రాష్ట్రమైన కేరళలోని మలప్పురం జిల్లా కొట్టక్కల్ లో జన్మించాడు. ఆర్య వైద్య శాలకు ప్రధాన వైద్యుడు,మేనేజింగ్ ట్రస్టీగా ఉన్నాడు. ఇతడు ఆర్య వైద్య శాల స్థాపకుడు వైద్యరత్నం పి.ఎస్.వారియర్  చిన్న మేనల్లుడు.

## జీవిత చరిత్ర
పి.కె. వారియర్ 1921 జూన్ 5న కేరళలోని మలప్పురంలోని కొట్టాకల్ లో జన్మించాడు. అతని తల్లిదండ్రులు తలప్పన్న శ్రీధరన్ నంబూత్రి, పన్నీయాంపిల్లీ కుంచి వరస్యార్.అతను వారి ఆరుగురు సంతానంలో చిన్నవాడు. రాజా ఉన్నత పాఠశాల కొట్టాకల్, కోళికోడ్ లోని జమోరిన్ ఉన్నత పాఠశాల నుండి విద్యను అభ్యసించాడు.ఆర్య వైద్య పాఠశాలలో ఆయుర్వేదం చదివాడు (ప్రస్తుత వైద్యరత్నం పి.ఎస్. వారియర్ ఆయుర్వేద కళాశాల). ఆయన  కవి, కథాకళి రచయిత అయిన స్వర్గీయ శ్రీ మాధవీకుట్టి కె. వారియర్ ను వివాహం చేసుకున్నాడు. కోటకల్ లోని ఆర్య వైద్య శాల (ఎవిఎస్) మేనేజింగ్ ట్రస్టీగా ఉన్న ఆయన ఏ.వీ.ఎస్. కి ముఖ్య వైద్యుడు (చీఫ్ ఫిజీషియన్) కూడా.

డాక్టర్ వారియర్ తన రచనలు, ప్రసంగాల ద్వారా వ్యాధుల చికిత్సకు సంపూర్ణ విధానాన్ని ప్రచారం చేయడానికి ప్రయత్నించారు, సమకాలీన వైద్య సాహిత్యానికి భారీగా దోహదపడ్డారు. ఆయన రచనలు, ప్రసంగాలు, పరిశోధనా పత్రాలను 'పాదముద్రకల్' పేరుతో సంకలనం చేశారు.

పి.కె. వారియర్ ప్రపంచవ్యాప్తంగా ఆయుర్వేదంలో అత్యంత గౌరవనీయమైన ఇతను వైద్యరత్నం పీ.ఎస్‌. ప్రధాన కార్యాలయం కైలాస మందిరంలో 2021, జులై  10న  మరణించాడు. ఆర్య వైద్య శాల ఇతని  శతాబ్ది పుట్టినరోజు జరుపుకున్న ఐదు వారాల తర్వాత ఇతను తుది శ్వాస విడిచాడు.

## సాహిత్య రచనలు
ఔషధ ప్రామాణికత, ఔషధ అభివృద్ధి, ప్రక్రియ మెరుగుదల రంగాలలో ప్రారంభించిన తన పరిశోధన కార్యకలాపాలతో పాటు, అతను ఎథ్నోఫార్మకాలజీ, ఆయుర్వేదంలో అనేక పరిశోధనా పత్రాలను రచించి ప్రచురించాడు.

## అవార్డులు-గౌరవాలు

* 1999లో కాలికట్ విశ్వవిద్యాలయం ఆయనకు గౌరవ డి.లిట్ ప్రదానం చేసింది. 
* 2008లో శ్రీతి పర్వానికి గాను  కేరళ సాహిత్య అకాడమీ అవార్డును గెలుచుకున్నాడు. 
* పి.కె. వారియర్ కు అప్పటి మహారాష్ట్ర గవర్నర్ పి.సి అలెగ్జాండర్ 30వ ధన్వంతరి అవార్డును ప్రదానం చేశారు.
* వారియర్ ఆయుర్వేదానికి చేసిన కృషికి గాను భారత ప్రభుత్వం నుండి  1999 లో పద్మశ్రీ,2010 లో పద్మభూషణ్ అవార్డును  అందుకున్నాడు.
* 2021లో తన 100వ పుట్టినరోజును జరుపుకున్నాడు.
* ఇతర గుర్తించదగిన అవార్డుల్లో నేపాల్ నుండి "అంతర్జాతీయ భూపాల్మన్ సింగ్ అవార్డు",ఆయుర్వేద అభివృద్ధికి చేసిన కృషికి గాను "డాక్టర్ పౌలోస్ మార్ గ్రెగోరియోస్ అవార్డు", కేరళ మేనేజ్ మెంట్ అసోసియేషన్ (కె.ఎం.ఎ) స్థాపించిన 'మేనేజ్ మెంట్ లీడర్ షిప్ అవార్డు' ఉన్నాయి.
* సెంటర్ ఫర్ మెడిసినల్ ప్లాంట్స్ రీసెర్చ్ ఆఫ్ కొట్టక్కల్ ఆర్య వైద్య శాల శాస్త్రవేత్తలు కనుగొన్న ఒక మొక్కకు జింనోస్టాచ్యుమ్ వారిరేనమ్ గా పి.కె. వారియర్ గౌరవార్థం పేరు పెట్టారు.

## మూలాలు


వర్గం:1921 జననాలు
వర్గం:2021 మరణాలు
వర్గం:ఆయుర్వేద వైద్యులు
వర్గం:పద్మశ్రీ పురస్కార గ్రహీతలు
వర్గం:పద్మభూషణ పురస్కార గ్రహీతలు
వర్గం:కేరళ వ్యక్తులు
వర్గం:100 ఏళ్లకు పైగా జీవించిన వ్యక్తులు
సయ్యద్ అమీనుల్ హసన్ జాఫ్రీ

**సయ్యద్ అమీనుల్ హసన్ జాఫ్రీ** తెలంగాణ రాష్ట్రానికి చెందిన రాజకీయ నాయకుడు. ఆయన 2010 నుండి 2023 మే 1 వరకు తెలంగాణ శాసన మండలి సభ్యుడిగా పని చేశాడు. 
## జననం, విద్యాభాస్యం
సయ్యద్ అమీనుల్ హసన్ జాఫ్రీ 25 జనవరి 1955లో తెలంగాణ రాష్ట్రం, హైదరాబాద్ లో సయ్యద్ అహ్మద్ హుస్సేన్ జాఫ్రీ, మెహీరున్నీసా బేగం దంపతులకు జన్మించాడు. ఆయన 1977లో ఉస్మానియా యూనివర్సిటీ నుండి జర్నలిజం పూర్తి చేశాడు.

## రాజకీయ జీవితం
సయ్యద్ అమీనుల్ హసన్ జాఫ్రీ రాజకీయాల్లోకి రాకముందు న్యూస్ టైం, డెక్కన్ క్రానికల్, ఈనాడు, బీబీసీ, రిటర్స్, రెడిఫ్.కామ్ లో జర్నలిస్ట్ గా పని చేశాడు.ఆయన 2010లో (ఎంఐఎం) పార్టీ ద్వారా రాజకీయాల్లోకి వచ్చి 2010లో తొలిసారి స్థానిక సంస్థల కోటాలో ఎమ్మెల్సీగా ఎన్నికయ్యాడు. జాఫ్రీ  2011 నుండి 2014 వరకు రెండోసారి, 2014 నుండి 2017 వరకు మూడోసారి, 2017లో స్థానిక సంస్థల కోటాలో నాల్గొవసారి ఎమ్మెల్సీగా ఎన్నికయ్యాడు. ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు. అమీనుల్‌ హసన్‌ జాఫ్రీ 12 జనవరి 2022న తెలంగాణ శాసనమండలి ఛైర్మన్‌గా నియమితుడయ్యాడు.

## మూలాలు

వర్గం:తెలంగాణ వ్యక్తులు
వర్గం:తెలంగాణ శాసన సభ్యులు
వర్గం:1955 జననాలు
ఒంటేరు ప్రతాప్ రెడ్డి

**ఒంటేరు ప్రతాప్ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2019లో తెలంగాణ అటవీ అభివృద్ధి సంస్థ (ఫారెస్ట్‌ డెవలప్‌మెంట్‌ కార్పొరేషన్‌) ఛైర్మన్‌గా నియమితుడయ్యాడు.

## జననం, విద్యాభాస్యం
ఒంటేరు ప్రతాప్ రెడ్డి 1966లో తెలంగాణ రాష్ట్రం, సిద్ధిపేట జిల్లా , గజ్వేల్ మండలం , బూరుగుపల్లి గ్రామంలో జన్మించాడు. ఆయన అహ్మదీపూర్ లోని జిల్లా పరిషత్ ప్రభుత్వ పాఠశాలలో పదవ తరగతి వరకు చదువుకున్నాడు.

## రాజకీయ జీవితం
వంటేరు ప్రతాప్ రెడ్డి తెలుగుదేశం పార్టీ ద్వారా రాజకీయాల్లోకి వచ్చి సిద్ధిపేట జిల్లా టిడిపి అధ్యక్ష్యుడిగా, తెలుగు రైతు రాష్ట్ర అధ్యక్షుడిగా పార్టీలో వివిధ హోదాల్లో పని చేశాడు. ఆయన 2009లో ఆంధ్రప్రదేశ్ అసెంబ్లీ ఎన్నికల్లో జరిగిన గజ్వేల్ నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి తూంకుంట నర్సారెడ్డి చేతిలో 7175 ఓట్లు తేడాతో ఓటమి పాలయ్యాడు. తెలంగాణ రాష్ట్రం ఏర్పడక 2014లో జరిగిన తెలంగాణ అసెంబ్లీ ఎన్నికల్లో గజ్వేల్ నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి టిఆర్ఎస్ అభ్యర్థి కల్వకుంట్ల చంద్రశేఖర్ రావు చేతిలో 19391 ఓట్ల తేడాతో ఓటమి పాలయ్యాడు.

వంటేరు ప్రతాప్ రెడ్డి 11 ఏప్రిల్ 2018న తెలుగుదేశం పార్టీకి రాజీనామా చేసి ఢిల్లీ లో రాహుల్ గాంధీ సమక్షంలో 25 మే 2018న కాంగ్రెస్ పార్టీలో చేరాడు. ఆయన 2018లో జరిగిన తెలంగాణ అసెంబ్లీ ఎన్నికల్లో గజ్వేల్ నుండి ప్రజాకూటమి అభ్యర్థిగా కాంగ్రెస్ పార్టీ తరపున పోటీ చేసి తన సమీప ప్రత్యర్థి టిఆర్ఎస్ అభ్యర్థి కల్వకుంట్ల చంద్రశేఖర్ రావు చేతిలో 58290 ఓట్ల తేడాతో ఓటమి పాలయ్యాడు. ప్రతాప్ రెడ్డి  18 జనవరి 2019న కాంగ్రెస్ పార్టీ కి రాజీనామా చేసి హైదరాబాద్ తెలంగాణ భవన్ లో టిఆర్ఎస్ పార్టీ కార్యనిర్వాక అధ్యక్ష్యుడు కేటీఆర్‌ సమక్షంలో తెలంగాణ రాష్ట్ర సమితి పార్టీలో చేరాడు.వంటేరు ప్రతాప్‌రెడ్డిని తెలంగాణ రాష్ట్ర అటవీ అభివృద్ధి సంస్థ కొత్త చైర్మన్‌గా నియమిస్తూ 24 అక్టోబర్ 2019న ప్రభుత్వం ఉత్తర్వులు జారీ చేసింది. ఆయన 7 నవంబర్ 2019న చైర్మన్‌గా భాద్యతలు చేపట్టాడు. ఆయన పదవి కాలాన్ని రెండేళ్లు పెంచుతూ రాష్ట్ర ప్రభుత్వం 19 డిసెంబర్ 2021న ఉత్తర్వులు జారీ చేసింది.

## మూలాలు

వర్గం:సిద్దిపేట జిల్లా రాజకీయ నాయకులు
వర్గం:సిద్దిపేట జిల్లా వ్యక్తులు
వర్గం:1966 జననాలు
తెన్నేటి పార్కు

**తెన్నేటి పార్క్**, ఆంధ్రప్రదేశ్ రాష్ట్రం విశాఖపట్నం నగరంలోని జోడుగుళ్ళపాలెం, బీచ్ రోడ్‌లో ఉన్న అర్బన్ పార్క్.

## చరిత్ర
రాజకీయ నాయకుడు, స్వాతంత్ర్య సమరయోధుడు తెన్నేటి విశ్వనాధం పేరుమీద ఈ పార్క్ పేరు పెట్టారు. పార్క్ ప్రాంగణంలో ఆయన విగ్రహాన్ని ఏర్పాటు చేశారు.ఇది నగరంలోని తొలి పిల్లల పార్క్, పురాతన ఉద్యానవనాలలో ఒకటి. నగరంలో పర్యాటకాన్ని పెంచడానికి జివిఎంసి ( గ్రేటర్ విశాఖ మున్సిపల్ కార్పోరేషన్ )ఈ పార్కులో ఎల్‌ఇడి స్క్రీన్‌లను ఏర్పాటు చేసింది. 
thumb|శ్రీ తెన్నేటి విశ్వనాథం గారి విగ్రహం

## ఇతర వివరాలు
పర్యాటక ప్రయోజనాల కోసం తెనేటి పార్క్ ను ఇటీవల పునరుద్ధరించారు. ఇక్కడినుండి పార్క్ వెనుక ఉన్న కైలాసగిరి కొండలకు కూడా వెళ్ళవచ్చు. పార్క్ లో ఉన్న రైలు ప్రయాణం ద్వారా సమీప కొండ సహజ దృశ్యాలు చూడవచ్చు. వారంలోని అన్ని రోజులలో పార్క్ ఉదయం 6:00 నుండి రాత్రి 9:00 వరకు తెరిచి ఉంటుంది. పార్కులోకి ప్రవేశించడానికి ప్రవేశ రుసుము అవసరం లేదు.

హుధుద్ తుఫాను కారణంగా ధ్వంసమైన ఈ పార్క్ ను పునరుద్ధరించడానికి ఉత్తర అమెరికాకు చెందిన గీతం పూర్వ విద్యార్థులు కలిసి సుమారు 60 లక్షల రూపాయలు విరాళంగా ఇచ్చారు.

బంగాళాఖాతం తీర సమీపంలో ఈ పార్క్ ఉండడంవల్ల ఇక్కడ వేడి, తేమతో కూడిన వాతావరణం ఉంటుంది. 
thumb|తెన్నేటి పార్కు సమీపంలో సముద్రతీరంలో చిక్కుకున్న బంగ్లాదేశపు వ్యాపార నౌక
వేసవికాలంలో నలభై ఐదు డిగ్రీల కంటే ఎక్కువ, శీతాకాలంలో పద్దెనిమిది నుండి ముప్పై రెండు డిగ్రీల సెల్సియస్ వరకు ఉష్ణోగ్రత ఉంటుంది. వర్షాకాలంలో బీచ్‌లో సగటున తొమ్మిది వందల నలభై ఐదు మిల్లీమీటర్ల వర్షపాతంతో భారీ వర్షాలు కురుస్తాయి.

తెన్నేటి విశ్వనాధం విశాఖపట్నంలో ప్రసిద్ధ రాజకీయ నాయకుడు, స్వాతంత్ర్య సమరయోధుడు, ఈ పార్కుకు అతని పేరు పెట్టబడింది. తెన్నేటి బీచ్ పార్క్‌లో రాజకీయ నాయకుడి విగ్రహం ఉంది, మీరు ప్రధాన ద్వారం గుండా ప్రవేశించిన వెంటనే చూడవచ్చు.

## మూలాలు

వర్గం:ఉద్యానవనాలు
వర్గం:విశాఖపట్నం జిల్లా పర్యాటక ప్రదేశాలు
వర్గం:విశాఖపట్నం లోని పర్యాటక ప్రదేశాలు
బొడిగె శోభ

**బొడిగె శోభ** తెలంగాణ రాష్ట్రానికి చెందిన రాజకీయ నాయకురాలు, మాజీ ఎమ్మెల్యే.

## జననం, విద్యాభాస్యం
బొడిగె శోభ 1974 జూన్ 9 న తెలంగాణ రాష్ట్రం, పాత కరీంనగర్ జిల్లా, ఎల్కతుర్తి మండలం, దామెర గ్రామంలో సాతూరి రత్నం, భాగ్యలక్ష్మి దంపతులకు జన్మించింది. ఆమె పదో తరగతి వరకు వరంగల్ లోని కంచరగుంట ప్రభుత్వ పాఠశాలలో చదివి, కొన్ని కారణాల వల్ల ఇంటర్మీడియట్ మధ్యలోనే ఆపేసింది. ఆమెకు 16 వయస్సులో బొడిగె గాలన్నతో వివాహం జరిగింది. వారికీ దివ్య, వికాస్ అనే ఇద్దరు పిల్లలు ఉన్నారు.

## రాజకీయ జీవితం
బొడిగె శోభ 1990 దశకంలో రాజకీయాల్లోకి వచ్చింది. ఆమె ఎమ్మార్పీఎస్ మహిళా విభాగం ఉపాధ్యక్షురాలిగా పనిచేసింది. ఆమె 1999లో జరిగిన ఆంధ్రప్రదేశ్ అసెంబ్లీ ఎన్నికల్లో మహాజన ఫ్రంట్ (వీరన్న వర్గం) నుంచి కమల్‌పూర్ శాసనసభ నియోజకవర్గం నుండి పోటీ చేసి ఓటమి పాలయ్యింది. తెలంగాణ ఉద్యమ సమయంలో హైదర్‌గూడ లోని 49వ నెంబర్ ఎమ్మెల్యే క్వార్టర్‌లో ఎమ్మార్పీఎస్ రాష్ట్రకార్యాలయం సమీపంలోని జలదృశ్యంలో జయశంకర్‌ ఏర్పాటు చేసిన సమావేశానికి వెళ్లింది. ఆ సమావేశం అనంతరం ఆమె, తెలంగాణ రాష్ట్ర సాధన కోసం 2001లో తెలంగాణ రాష్ట్ర సమితి పార్టీలో చేరింది.

బొడిగె శోభ కరీంనగర్ జిల్లా శంకరపట్నం జెడ్‌పీటీసీగా పోటీ చేసి గెలిచింది. ఆమెను 2009 నుండి చొప్పదండి శాసనసభ నియోజకవర్గం ఇన్‌చార్జ్‌గా టిఆర్ఎస్ పార్టీ నియమించింది. 2014లో జరిగిన అసెంబ్లీ ఎన్నికల్లో చొప్పదండి శాసనసభ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి సుద్దాల దేవయ్య పై 54781 ఓట్ల మెజారిటీతో గెలిచి కరీంనగర్ జిల్లా నుంచి శాసనసభలో ఎమ్మెల్యేగా అడుగుపెట్టిన తొలి దళిత మహిళగా రికార్డు సృష్టించింది. 2018లో జరిగిన అసెంబ్లీ ఎన్నికల్లో ఆమెకు టికెట్ దక్కకపోవడంతో 2018 నవంబరు 15 న భారతీయ జనతా పార్టీలో చేరింది. 2018, 2023 ఎన్నికల్లో బీజేపీ అభ్యర్థిగా పోటీ చేసి ఓటమి పాలయింది.

## మూలాలు

వర్గం:కరీంనగర్ జిల్లా నుండి ఎన్నికైన శాసన సభ్యులు
వర్గం:కరీంనగర్ జిల్లా మహిళలు
వర్గం:1974 జననాలు
మల్లిపెద్ది సుధీర్ రెడ్డి

**మల్లిపెద్ది సుధీర్ రెడ్డి** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే.

## జననం, విద్యాభాస్యం
మల్లిపెద్ది సుధీర్ రెడ్డి 1955 ఏప్రిల్ 10లో మేడ్చ‌ల్ మ‌ల్కాజ్‌గిరి జిల్లా, ఘటకేసర్ మండలం, ప్రతాపసింగారం గ్రామంలో జన్మించాడు. ఆయన ఉస్మానియా యూనివర్సిటీ నుండి డిగ్రీ పూర్తి చేశాడు.

## రాజకీయ జీవితం
మల్లిపెద్ది సుధీర్ రెడ్డి 1976లో జనతా పార్టీ ద్వారా రాజకీయాల్లోకి వచ్చాడు. ఆయన 1982లో తెలుగుదేశం పార్టీలో చేరాడు. ఆయన రెండు పర్యాయాలు ప్రతాపసింగారం గ్రామ సర్పంచ్ గా, ఘటకేసర్ వైస్ ఎంపీపీగా పనిచేశాడు. సుధీర్ రెడ్డి 1995లో ఘటకేసర్ సహకార బ్యాంక్ ఛైర్మన్‌గా, 1998లో హైదరాబాద్ మార్కెట్ కమిటీ ఛైర్మన్‌గా, 2001లో ఘటకేసర్ ఎంపీపీగా, ఘటకేసర్ రైతు సేవా సహకార సంఘం ఛైర్మన్‌గా, రంగారెడ్డి జిల్లా డీసీసీబీ ఛైర్మన్‌గా పనిచేశాడు.

సుధీర్ రెడ్డి తెలంగాణ ఉద్యమ సమయంలో 2012లో తెలుగు దేశం పార్టీకి రాజీనామా చేసి కేసీఆర్ సమక్షంలో తెలంగాణ రాష్ట్ర సమితిలో చేరాడు. ఆయన 2014లో జరిగిన తెలంగాణ అసెంబ్లీ ఎన్నికల్లో మేడ్చల్ శాసనసభ నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి తోటకూర జంగయ్య యాదవ్ పై 43455 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు. ఆయనకు 2018లో జరిగిన అసెంబ్లీ ఎన్నికల్లో టికెట్ దక్కలేదు. ఆయన ప్రస్తుతం టిఆర్ఎస్ పార్టీ కార్యదర్శిగా ఉన్నాడు.

మల్లిపెద్ది సుధీర్ రెడ్డి 2023 అక్టోబరు 18న కాంగ్రెస్ పార్టీలో చేరాడు. ప్రతాపసింగారంలోని సుధీర్‌రెడ్డి ఇంటికి వెళ్లిన టీపీసీసీ చీఫ్ రేవంత్ రెడ్డి పార్టీ కండువా కప్పి కాంగ్రెస్‌లోకి ఆహ్వానించారు.

## మూలాలు

వర్గం:మేడ్చల్ జిల్లా నుండి ఎన్నికైన శాసన సభ్యులు
వర్గం:మేడ్చల్ జిల్లా రాజకీయ నాయకులు
వర్గం:మేడ్చల్ జిల్లా వ్యక్తులు
వర్గం:తెలంగాణ ఉద్యమకారులు
వర్గం:1955 జననాలు
వర్గం:మేడ్చ‌ల్ మ‌ల్కాజ్‌గిరి జిల్లా రాజకీయ నాయకులు
వేమూరి నరసింహారెడ్డి

వేమూరి నరసింహారెడ్డి  తెలుగు సాహితీవేత్త.  అతను  వే. న. రెడ్డి పేరుతో ప్రసిద్ధులు. అతను  చేతనావర్తన కవుల్లో ఒకడు.

## జీవిత విశేషాలు
వేనరెడ్డి 1939లో జనగామ జిల్లాలోని  చిల్పూర్ మండలానికి చెందిన పల్లగుట్ట గ్రామంలో జన్మించాడు. వరంగల్ కళాశాలలో తెలుగు ఉపన్యాసకులుగా పనిచేశాడు.

## రచనలు
1962, 65లలో చైనా, పాకిస్తాన్‌ ల దండయాత్రల సందర్భంగా పలువురు కవుల రచనలతో సమరగీతి, సమరభారతి అను కవితా సంకలనాలను ప్రచురించాడు.

చేతనావర్తం మొదటి సంపుటిలో ఈయన రచించిన   'జన్మాష్టమి' ప్రతీకాత్మకంగా సాగిన కవిత. కృష్ణుని ఉద్దేశించి ఇలా రాశారు.

నువ్వు పుట్టడం మాత్రమే కటకటాలలో
నేను పుట్టింది మొదలు కటకటాలలోనే
ఈ ఇక్కట్ల ఉక్కు చువ్వల నడుమ
చిక్కుల చీకట్ల కట్ల నడుమ
తడబడే అడుగులతో వెతుకున్నారు
నీ కోసం, నీ అడుగు జాడల కోసం

ఇలా శ్రీకృష్ణుని జన్మాష్టమికి, ఆధునిక జీవితంలో ఎదురయ్యే అష్టకష్టాలకు భేదం లేదని తెలియజేయడం కనిపిస్తుంది. 

వే. నరసింహారెడ్డి ”ఆకలి ఒక్కటే సత్యం” అన్నారు.

ఆకలి జాతీయమైంది
అంతర్జాతీయ మైంది
ఆకలికి కుల గోత్రాల్లేవు 
ఆకలి ఒక్కటే సత్యం
కనబడకుండా జ్వలిస్తుంది

అదేవిధంగా ఆయన రచించిన 'కవిత్వమే నా ఊపిరి', 'నీ కాళ్ల మీద నువ్వు', 'పిరికిగా చావకు', 'కాలాన్ని కత్తిరించి చూడకు' మొదలైన కవితల్లో మహత్తర సందేశం ఉంది.
## మూలాలు

*

వర్గం:తెలంగాణ రచయితలు
వర్గం:తెలుగు సాహితీకారులు
సర్బానంద సోనోవాల్

**సర్బానంద సోనోవాల్** (జననం 1961 అక్టోబరు 31) ఒక భారతీయ రాజకీయ నాయకుడు. ఇతను 2016 మే 24 నుండి 2021 మే 10 వరకు అసోం 14వ ముఖ్యమంత్రిగా ఉన్నాడు. 16 వ భారత పార్లమెంటుకు అసోం లోని లఖింపూర్ నియోజకవర్గం నుండి లోక్‌సభ ఎన్నికల్లో గెలిచాడు. ఇతను అసోం భారతీయ జనతా పార్టీకి చెందిన నాయకుడు. 2021 జూలై 7న పోర్టులు, షిప్పింగ్, జలరవాణా శాఖ, ఆయుష్ శాఖలకు కేంద్ర మంత్రిగా బాధ్యతలు చేపట్టాడు.

## తొలినాళ్ళ జీవితం
సర్బానంద సోనోవాల్ 1962 అక్టోబరు 3న అసోం లోని డిబ్రూగఢ్ జిల్లాలో జన్మించాడు. ఇతని తండ్రి పేరు జిబీశ్వర్ సోనోవాల్ తల్లి దినేశ్వరి. ఇతను డిబ్రూగర్ విశ్వవిద్యాలయం నుండి బి.ఏ పట్టా పొందాడు.

## వ్యక్తిగత జీవితం
సర్బానంద సోనోవాల్ AGP లోని అన్ని ఎగ్జిక్యూటివ్ పదవులకు రాజీనామా చేసి పార్టీని వీడారు, వివాదాస్పద IMDT చట్టాన్ని రద్దు చేయడానికి వ్యతిరేకంగా ఉన్న పార్టీతో పొత్తు పెట్టుకోవడానికి ప్రయత్నిస్తున్న పార్టీ సీనియర్ నాయకత్వంపై అలాగే వారిలో ఉన్న అసంతృప్తి కారణంగా 2011 ఫిబ్రవరి 8న, అప్పటి బిజెపి జాతీయ అధ్యక్షుడు నితిన్ గడ్కరీ, వరుణ్ గాంధీ, విజయ్ గోయెల్, బిజోయ చక్రవర్తి, రాష్ట్ర బిజెపి అధ్యక్షుడు రంజిత్ దత్తా సమక్షంలో సోనోవాల్ బిజెపిలో చేరారు. కొత్త అధ్యక్షుడిగా రాష్ట్రానికి నాయకత్వం వహించడానికి ప్రస్తుత నియామకానికి ముందు, అతను వెంటనే బిజెపి నేషనల్ ఎగ్జిక్యూటివ్ సభ్యుడిగా, తరువాత బిజెపి యూనిట్ రాష్ట్ర ప్రతినిధిగా నియమించబడ్డాడు. 2016 జనవరి 28 న, బిజెపి పార్లమెంటరీ బోర్డు సర్బానంద సోనోవాల్‌ను బిజెపి ముఖ్యమంత్రి అభ్యర్థిగా అస్సాంగా ప్రకటించింది. ఇతను వివాహం చేసుకోలేదు.

## రాజకీయ జీవితం
సర్బానంద సోనోవాల్ 1992 నుండి 1999 వరకు అస్సాం పురాతన విద్యార్థి సంఘం ఆల్ అస్సాం స్టూడెంట్స్ యూనియన్ (AASU) అధ్యక్షుడిగా ఉన్నాడు. ఆ తరువాత అతను అసోమ్ గణ పరిషత్ (AGP) లో సభ్యుడయ్యాడు. 2001 లో అస్సాంలోని మోరన్ నియోజకవర్గం నుంచి ఎమ్మెల్యేగా ఎన్నికయ్యాడు. 2004 లో, అతను దిబ్రుగర్ నియోజకవర్గం నుండి లోక్సభ సభ్యుడయ్యాడు. 2009 ఎన్నికల్లో ఓటమిపాలైన తరువాత 2011 లో భారతీయ జనతా పార్టీ (బిజెపి) లో చేరాడు.

2012 లో బిజెపి అస్సాం యూనిట్ అధ్యక్షుడిగా పార్టీ జాతీయ కార్యనిర్వాహక సభ్యుడిగా నియమితులయ్యాడు. లోక్‌సభకు 2014 సార్వత్రిక ఎన్నికలలో బిజెపి అస్సాం రాష్ట్ర లోక్‌సభ ఎన్నికలకు అధిపతిగా నియమించబడ్డాడు, అదే సంవత్సరంలో లఖింపూర్ నియోజకవర్గం నుండి 16 వ లోక్‌సభ పార్లమెంటు సభ్యుడిగా కూడా ఎన్నికయ్యాడు. ఆ తరువాత ఆయన కేంద్రంలో మోడీ ప్రభుత్వంలో భారత ప్రభుత్వ కేంద్ర స్వతంత్ర మంత్రిగా బాధ్యతలు చేపట్టాడు.

2016 అస్సాం అసెంబ్లీ ఎన్నికలకు బిజెపి సిఎం అభ్యర్థిగా ఆయన ఎంపికయ్యాడు. 2016 మే 19న సర్బానంద సోనోవాల్ మజులి నియోజకవర్గం నుండి అసెంబ్లీ ఎన్నికల్లో విజయం సాధించారు, అతను అస్సాం రాష్ట్రానికి భారతీయ జనతా పార్టీ నుండి మొదటి ముఖ్యమంత్రి అయ్యాడు. 2021 లో మజులి నుండి అస్సాం విధానసభకు తిరిగి ఎన్నికయ్యాడు. ఆయన ముఖ్యమంత్రి పదవికి రాజీనామా చేసి తన వారసుడిగా హిమంత బిస్వా శర్మ పేరును ప్రతిపాదించారు. 2021 జూలై కేబినెట్ సమగ్రత జరిగినప్పుడు ఆయన రేవులు, నౌకాయానం, జలరవాణా శాఖ మంత్రి, రెండవ మోడీ మంత్రిత్వ శాఖలో ఆయుష్ మంత్రిగా నియమించబడ్డాడు.

## మూలాలు

వర్గం:అసోం నుండి ఎన్నికైన లోక్‌సభ సభ్యులు
వర్గం:అసోం ముఖ్యమంత్రులు
వర్గం:అసోం వ్యక్తులు
వర్గం:రాజకీయ నాయకులు
సూపర్ మార్కెట్

**సూపర్ మార్కెట్, ** అనేది ఒక స్వీయ-సేవా దుకాణం. ఇది అనేక రకాలైన ఆహార, పానీయ, గృహ ఉత్పత్తులతో విభజించిబడి ఉంటుంది. ఇది పెద్దదిగా ఉండి గతంలోని కిరాణా దుకాణాల కంటే విస్తృతమైన ఎంపికలతో ఉంటుంది. కానీ హైపర్‌మార్కెట్ లేదా బిగ్-బాక్స్ మార్కెట్ కంటే చిన్న, ఎక్కువ వస్తువుల పరిధిలో పరిమితంగా ఉంటుంది.

అయితే, రోజువారీ వాడకంలో, "కిరాణా దుకాణం" అనేది సూపర్ మార్కెట్‌కు పర్యాయపదంగా ఉంది. కిరాణా విక్రయించే ఇతర రకాల దుకాణాలను సూచించడానికి ఇది ఉపయోగించబడదు.

సూపర్ మార్కెట్లో సాధారణంగా మాంసం, తాజా ఉత్పత్తులు, పాల, బెక్డ్ వస్తువులు ఒక నడవలో ఉంటాయి. తయారుగా ఉన్న, ప్యాక్ చేసిన వస్తువులకు, వంట సామాగ్రి, గృహ క్లీనర్లు, ఫార్మసీ ఉత్పత్తులు, పెంపుడు జంతువుల సరఫరాల వంటి వివిధ ఆహారేతర వస్తువులకు కూడా షెల్ఫ్ స్థలం ప్రత్యేకించబడి ఉంటుంది.

## చరిత్ర
రిటైలింగ్ ప్రారంభ రోజులలో, ఉత్పత్తులను సాధారణంగా వ్యాపారి కౌంటర్ వెనుక ఉన్న అల్మారాల నుండి సహాయకుడు తీసి ఇచ్చేవారు. వినియోగదారులు కౌంటర్ ముందు వేచి ఉండి, వారు కోరుకున్న వస్తువులను సూచించేవారు. చాలా పదార్ధాలు, సరుకులు విడివిడిగా చుట్టి వినియోగదారులకి-కావలసిన సైజు ప్యాకేజీలలో ఉండేదికాదు, అందువలన ఒక సహాయకుడు వినియోగదారుడు కోరుకున్న కచ్చితమైన మొత్తాన్ని కొలచి చుట్టేవారు. ఇది సామాజిక పరస్పర చర్యకు అవకాశాలను అందించింది. చాలామంది ఈ షాపింగ్ శైలిని "ఒక సామాజిక సందర్భం"గా భావించారు. తరచుగా "సిబ్బంది లేదా ఇతర కస్టమర్లతో మాట్లాడవలసిన అవసరం లేదు".

## అభివృద్ధి చెందుతున్న దేశాలలో వృద్ధి
1990 ల నుండి, అభివృద్ధి చెందుతున్న దేశాలలో ఆహార రంగం చాలా వేగంగా మారిపోయింది, ముఖ్యంగా లాటిన్ అమెరికా, ఆగ్నేయ ఆసియా, భారతదేశం, చైనా, దక్షిణాఫ్రికాలో. పెరుగుదలతో, గణనీయమైన పోటీ, కొంత ఏకీకరణ వచ్చింది. సమర్ధవంతంగా అందించిన ఈ అవకాశాలు అనేక యూరోపియన్ కంపెనీలను ఈ మార్కెట్లలో (ప్రధానంగా ఆసియాలో) అమెరికన్ కంపెనీలు లాటిన్ అమెరికా, చైనాలో పెట్టుబడులు పెట్టడానికి ప్రోత్సహించాయి. స్థానిక కంపెనీలు కూడా మార్కెట్‌లోకి ప్రవేశించాయి.

## ఏర్పరచిన ప్రణాళికలు
సూపర్ మార్కెట్ చాలా సరుకులు ముందే ప్యాక్ చేయబడి ఉంటాయి. ప్యాకేజీలను అరల్లో సర్ది ఉంచుతారు. వస్తువు రకం ప్రకారం నడవలో వివిధ విభాగాలలో అమరుస్తారు. క్రొత్త ఉత్పత్తులు వంటి కొన్ని వస్తువులు డబ్బాలలో నిల్వ చేయబడతాయి. చెక్కుచెదరకుండా చల్లని వాతావరణం అవసరమయ్యేవి నియంత్రిత ఉష్టోగ్రతలు కలిగిన డిస్‌ప్లే కేసులలో ఉంటాయి.

## మూలాలు

వర్గం:ఆహార పదార్థాలు
బానోతు మదన్ లాల్

**బాణోతు మదన్‌లాల్‌** (03 మే 1963 - 27 మే 2025) తెలంగాణ రాష్ట్రానికి చెందిన రాజకీయ నాయకుడు. ఆయన 2014 ఆంధ్రప్రదేశ్ శాసనసభ ఎన్నికలలో వైరా శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## జననం, విద్యాభాస్యం
బానోతు మదన్ లాల్ 1963 మే 03లో ఖమ్మం జిల్లా, రఘునాథపాలెం, ఈర్లపుడి గ్రామంలో జన్మించాడు. ఆయన ఉస్మానియా యూనివర్సిటీ నుండి బీఏ పూర్తి చేశాడు.
## రాజకీయ జీవితం
బానోతు మదన్ లాల్ రాజకీయాల్లోకి రాకముందు 1983 నుంచి 85 వరకూ ప్రభుత్వ ఉపాధ్యాయుడిగా పని చేసి రాజీనామా చేసి రాజకీయాల్లోకి వచ్చి 1995లో ఎంపీటీసీగా గెలిచి, ఆ తరువాత రాజీనామా చేసి ఈర్లపూడి సర్పంచ్‌గా 1996 నుండి 2001, 2006 నుండి 2011 వరకూ రెండుసార్లు పని చేశాడు. ఆయన 2009లో వైరా శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి సీపీఐ అభ్యర్థి బానోత్ చంద్రావతి చేతిలో 47,539 ఓట్ల తేడాతో ఓటమి పాలయ్యాడు. ఆయన 2012లో వైఎస్సార్ కాంగ్రెస్ పార్టీ లో చేరి 2014లో జరిగిన తెలంగాణ అసెంబ్లీ ఎన్నికల్లో వై.కా.పా అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బానోత్ బాలాజీ పై 10583 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2018లో ఎన్నికల్లో టిఆర్ఎస్ అభ్యర్థిగా పోటీ చేసి స్వతంత్ర అభ్యర్థి లావుడ్యా రాములు నాయక్‌ చేతిలో 2013 ఓట్ల తేడాతో ఓటమి పాలయ్యాడు.

బానోతు మదన్ లాల్ 2023 తెలంగాణ శాసనసభ ఎన్నికలలో బీఆర్ఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి రాందాస్ మాలోత్ చేతిలో 33045 ఓట్ల తేడాతో ఓటమి పాలయ్యాడు.

## మరణం
బానోతు మదన్ లాల్ అనారోగ్యంతో బాధపడుతూ 2025 మే 27న హైదరాబాద్‌ ఏఐజీ ఆసుపత్రిలో చికిత్స పొందుతూ మరణించాడు.

## మూలాలు

వర్గం:ఖమ్మం జిల్లా నుండి ఎన్నికైన శాసన సభ్యులు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా వ్యక్తులు
వర్గం:1963 జననాలు